Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan ehdotuksesta Euroopan parlamentin ja Neuvoston asetukseksi vitamiinien, kivennäisaineiden ja eräiden muiden aineiden lisäämisestä elintarvikkeisiin komission ehdotusta muuttava EY:n perustamissopimuksen 250 (2) artiklan nojalla /* KOM/2006/0369 lopull. - COD 2003/0262 */





[pic] | EUROOPAN YHTEISÖJEN KOMISSIO | Bryssel 12.7.2006 KOM(2006) 369 lopullinen 2003/0262 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI vitamiinien, kivennäisaineiden ja eräiden muiden aineiden lisäämisestä elintarvikkeisiin KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2003/0262 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI vitamiinien, kivennäisaineiden ja eräiden muiden aineiden lisäämisestä elintarvikkeisiin 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää seuraavassa lausuntonsa parlamentin ehdottamista tarkistuksista. 2. Tausta Ehdotuksen toimittaminen Euroopan parlamentille ja neuvostolle (asiakirja KOM(2003) 671 lopullinen, 2003/0262(COD)): | 10. marraskuuta 2003 | Euroopan talous- ja sosiaalikomitean lausunto: | 31. maaliskuuta 2004 | Euroopan parlamentin lausunto, ensimmäinen käsittely: | 26. toukokuuta 2005 | Yhteisen kannan hyväksyminen: Euroopan parlamentin lausunto, toinen käsittely: | 8. joulukuuta 2005 (määräenemmistö) 16. toukokuuta 2006 | 3. Ehdotuksen tarkoitus Ehdotetun asetuksen aiheena on vitamiinien, kivennäisaineiden ja tiettyjen muiden aineiden lisääminen elintarvikkeisiin. Nykyisin sovellettavat toisistaan poikkeavat kansalliset säännöt ovat aiheuttaneet yhteisön sisäisen kaupan esteitä, joita ei ole onnistuttu poistamaan vastavuoroisen tunnustamisen periaatteella. Tämän vuoksi on tarpeen antaa kyseisiä käytäntöjä koskevia yhteisön sääntöjä. Komissio ilmoitti 14. tammikuuta 2000 elintarvikkeiden turvallisuudesta antamassaan valkoisessa kirjassa hyväksyneensä tämän toimenpiteen (toimi nro 61). Ehdotuksen tärkeimpinä tavoitteina on - parantaa tavaroiden vapaata liikkuvuutta sisämarkkinoilla - edistää osaltaan ihmisten terveyden suojelun tasokkuutta - lisätä toimijoiden oikeusvarmuutta ja edistää innovaatiotoimintaa oikeasuhteisin toimenpitein - varmistaa rehti kilpailu elintarvikealalla. Ehdotetussa asetuksessa - säädetään olosuhteista, jotka on otettava huomioon tarkasteltaessa vitamiinien ja kivennäisaineiden vapaaehtoista lisäämistä elintarvikkeisiin - luetellaan liitteessä I vitamiinit ja kivennäisaineet, joita elintarvikkeisiin voidaan lisätä, ja liitteessä II vitamiini- ja kivennäisainevalmisteet, joita voidaan käyttää - säädetään tietyistä rajoituksista, jotka koskevat elintarvikkeita, joihin vitamiineja ja kivennäisaineita voidaan lisätä - säädetään elintarvikkeiden vitamiini- ja kivennäisainepitoisuuksien enimmäismäärien vahvistamisperusteista elintarvikeketjua ja eläinten terveyttä käsittelevään pysyvään komiteaan liittyvän menettelyn mukaisesti - säädetään elintarvikkeiden vitamiini- ja kivennäisainepitoisuuksien vähimmäismäärien vahvistamisesta elintarvikeketjua ja eläinten terveyttä käsittelevään pysyvään komiteaan liittyvän menettelyn mukaisesti - säädetään lisättyjä vitamiineja ja kivennäisaineita sisältävien elintarvikkeiden pakkausmerkinnöistä, esillepanosta ja mainonnasta siltä osin kuin kyseessä on lisäys tai poikkeus säännöksiin, jotka koskevat kaikkia elintarvikkeita - annetaan jäsenvaltioille mahdollisuus vaatia ilmoitusta näiden tuotteiden markkinoille saattamisesta niiden valvonnan helpottamiseksi - luodaan perusta tiettyjen muiden aineiden kuin vitamiinien ja kivennäisaineiden elintarvikkeisiin lisäämisen tutkimiselle ja tarvittaessa sääntelemiselle. 4. Komission kanta Euroopan parlamentin tekemiin tarkistuksiin 4.1. Komission hyväksymät tarkistukset Komissio voi hyväksyä kaikki Euroopan parlamentin tekemät kahdeksan tarkistusta sellaisinaan. Tarkistukset syntyivät Euroopan parlamentin, neuvoston ja komission kompromissiratkaisuna toisessa käsittelyssä. Tärkeimmät tarkistuksilla aikaan saatavat muutokset ovat seuraavat: - määritellään ’tietyt muut aineet’ samalla tavalla kuin elintarvikkeiden ravitsemus- ja terveysväitteistä annetussa asetusluonnoksessa (KOM(2003) 424 lopullinen – 2003/0165 (COD)) (tarkistus 14) - säädetään 8 artiklassa kuvattua menettelyä noudattaen viranomaisen arvioitavaksi esitettyjen ja sen jälkeen yleisesti sallittujen aineiden sisällyttämisestä yhteisön rekisteriin (tarkistus 11) - korostetaan, että elintarvikkeisiin lisättävien vitamiinien ja kivennäisaineiden on oltava ihmiselimistön hyödynnettävissä (tarkistus 5) - säädetään, että ennen liitteiden muuttamista komissio kuulee asianosaisia (tarkistus 15) - annetaan komissiolle mahdollisuus esittää elintarvikkeisiin lisättävien vitamiinien ja kivennäisaineiden enimmäismääriä koskevia ehdotuksia kaksi vuotta asetuksen voimaantulopäivästä (tarkistus 17) - säädetään, että elintarvikkeita, jotka on saatettu markkinoille tai merkitty ennen asetuksen soveltamisen alkamispäivää ja jotka eivät ole asetuksen mukaisia, voidaan pitää markkinoilla asetuksen voimaantulopäivää seuraavien 35 kuukauden ajan (tarkistus 18) - annetaan johdanto-osassa esimerkki rajoituksista, jotka koskevat elintarvikkeita, joihin vitamiineja ja kivennäisaineita voidaan lisätä, ja täsmennetään, että kyseisten rajoitusten on koskettava tiettyjä vitamiineja ja kivennäisaineita (tarkistukset 1 ja 16). Tarkistukset ovat komission ehdotusta koskevien tavoitteiden mukaisia ja niissä säilytetään yhteisessä kannassa saavutettu etujen tasapaino. 5. Päätelmä Komissio muuttaa EY:n perustamissopimuksen 250 artiklan 2 kohdan mukaisesti ehdotustaan edellä esitetyllä tavalla.